
Изх. №……………/…………………2016г.

ДО

ОБЩИНСКИ СЪВЕТ 

ЧЕРНООЧЕНЕ

ДОКЛАДНА ЗАПИСКА

ОТ  АЙДЪН АРИФ ОСМАН – КМЕТ НА ОБЩИНА ЧЕРНООЧЕНЕ

Относно: Приемане на Общински план за младежта 2016 г.

            УВАЖАЕМИ СЪВЕТНИЦИ,

            На 05.04.2012 г. Народното събрание на Република България прие Закон за младежта, който влезе в сила от 20.04.2012 г. С този закон се формира държавна политика в областта на младежките дейности за създаване на благоприятни условия за пълноценно личностно развитие на младежите и участието им в обществения и икономическия живот, приобщаването им в управлението на местно, областно и национално ниво. Съгласно този Закон кметовете на общини анализират състоянието на младежта в общината и изготвят проект на общински годишен план за младежта.

            Настоящият Общински план за младежта е инструмент за изпълнение на приоритетите на общинската и националната политика за младите хора. Планът е в съответствие със Закона за младежта и приоритетите на Националната стратегия за младежта (2012-2020).

            В тази връзка предлагам Общински съвет Черноочене да вземе следното

                                                            РЕШЕНИЕ:

На основание чл. 21, ал.1, т.12 от Закона за местното самоуправление и местната администрация и чл.16, ал.1 от Закона за младежта приема Общински план за младежта за 2016 г.

С уважение,

АЙДЪН ОСМАН

КМЕТ НА ОБЩИНА ЧЕРНООЧЕНЕ

……………………………………….

ГОДИШЕН ПЛАН ЗА МЛАДЕЖТА 2016 г.

І. ВЪВЕДЕНИЕ.
Настоящия Годишен план за младежта 2016 г. се приема в изпълнение на Закона за младежта, който е в сила от 20.04.2012 г. и Национална стратегия за младежта 2010-2020 г. Тези два документа формират държавните политики за младите хора в съответствие с приоритетите за тяхното развитие. В изпълнение на чл.15 и чл.16 от глава Втора на Закона за младежта ежегодно до 31 януари се подготвя и утвърждава общински годишен план за младежта за текущата година. Този документ определя целите и приоритетите на общинската политика за младите хора, както и финансовите ресурси за реализирането й.

На общинско ниво многосекторният подход се развива, чрез включване на целенасочени дейности в подкрепа на развитието на младите хора и осигуряване на възможности за конструктивен диалог с тях при формулирането, изпълнението и оценката на младежката политика и ангажиране на всички организации и институции, работещи с млади хора.

Средствата за дейностите по програмата се осигуряват в рамките на държавния и общинския бюджети, както и от национални програми, такива на ЕС и други донорски организации.

Принципите въз основа, на които се разработва и реализира настоящия документ са:

· Съответствие на програмите и услугите за младежи с националните, европейските и международни стратегически документи - Национална стратегия за младежта (2012-2020), ревизирана Европейска харта за участието на младите хора в живота на общините и регионите, приета от Съвета на Европа, Хартата за правата на човека, Конвенцията за правата на детето на ООН, Европейска конвенция за правата на човека и основните свободи и т.н.;

· Законосъобразност;

· Недискриминация, равнопоставеност, обществена солидарност и толерантност към всички групи младежи;

· Ефективност и ефикасност на младежките проекти и инициативи;

· Децентрализация;

· Многосекторен подход;

· Иновативност в процеса на планиране и предоставяне на услуги за младежи, младежки проекти и инициативи;

· Професионализъм при управлението на услугите за младежи;

· Ефективност, прозрачност и икономичност при усвояването на финансовите средства;

· Надграждане и усъвършенстване на съществуващи практики, опит и услуги;

· Изграждане на мрежа от партньорства на местно, регионално и национално ниво с участието на всички заинтересовани страни.

Годишния общински план съдържа:

1. Анализ на предизвикателствата пред младежта в община Черноочене;

2. Приоритетите и специфичните цели за провеждане на общинската политика за младежта и мерки за постигането й;

3. Описание на дейностите, които допринасят за постигане на целите на Националната стратегия за младежта;

4. Организация и координация на дейностите;

ІІ. АНАЛИЗ НА ПРЕДИЗВИКАТЕЛСТВАТА ПРЕД МЛАДЕЖТА В ОБЩИНА ЧЕРНООЧЕНЕ.

Широкия обхват на темите, които вълнуват и въпросите, които стоят пред младите хора, налагат многосекторен подход за създаване и изпълнение на годишния общински план за младежта 2016 год. Той не може да бъде добре разработен документ и да отбележи напредък, ако в него не са заложени мерки и дейности, които обуславят успешно партньорство между всички сектори, свързани с живота на младите хора. Ето защо настоящата програма се основава на традиционното сътрудничество и залага мерки за по-добра координация в сфери като образование, трудова заетост, социално включване, здравеопазване, етническа толерантност, младежко доброволчество, равнопоставеност на половете, конкурентоспособност. 


Като младеж се дефинира всяко едно лице на възраст между 15 и 34 години.


Структурата на младежите в Община Черноочене се разпределя по следния начин
:

	Възраст
	

	15-19
	480

	20-24
	630

	25-29
	697

	30-34
	712

	Общо:
	2519


Младите хора в България са сред най-късно влизащите в пазара на труда в сравнение с другите държави от ЕС. В повечето случаи те нямат практически и трудов опит по придобитата специалност след завършване на своето образование и трудно се включват на пазара на труда.

Мисленето сред младите хора за гражданската инициативност като „нещо безсмислено и губене на време” е сериозна заплаха за демократичните механизми в бъдеще. Макар готовността на младите хора да участват в доброволчески акции да нараства, все още са ограничени възможностите за доброволчески дейности.


През последните години се наблюдава повишаване на процента  младите хора, които са с наднормено тегло, което ще окаже негативно влияние върху тяхното здраве и активен живот през следващите години.

Българските младежи (15-30 г.) продължават да живеят все по-дълго в дома на своите родители в сравнение със своите връстници в другите държави от ЕС. По данни за 2007 г. средната възраст, на която младите жени напускат, е малко преди навършване на 28 години, а за младите мъже – малко преди навършване на 32 години. Възрастта, в която те стъпват в брак и създават семейство също се е повишила през последните години.

Зачестяват случаите на противообществени и противоправни прояви сред млади хора от по-ниските възрастови групи.

Статистиката през последните години показва застрашителни тенденции на нарастване броя на извършители на престъпления и нарушения от страна на младите хора до 29 год.

ІІІ. ВИЗИЯ.
Подобряване качеството на живот на младите хора и на условията за реализация на всеки млад човек, чрез устойчиви механизми за инвестиране в младежта като значим социален капитал и за мобилизиране потенциала на младите хора в развитието на България и Европейския съюз.
     ІV. ПРИОРИТЕТИ И СПЕЦИФИЧНИ ЦЕЛИ ЗА ПРОВЕЖДАНЕ НА ОБЩИНСКАТА ПОЛИТИКА ЗА МЛАДЕЖТА.

1. Информационни и консултантски услуги в подкрепа на личностното, общественото и кариерното развитие на младежта.

2. Дейности, насочени към подкрепа на младежите за успешната им трудова и житейска реализация.

3. Дейности за организация на свободното време. 

4. Насърчаване на неформалното обучение.

5. Дейности в подкрепа на младежкото доброволчество.

     V. ОРГАНИЗАЦИЯ И КООРДИНАЦИЯ ЗА ПОСТИГАНЕ НА ЦЕЛИТЕ.

Кметовете на общини осигуряват отчетност, публичност и прозрачност на общинските политики за развитие на младежта.

Общинските съвети и кметовете на общините си сътрудничат с териториалните структури на централни държавни органи и гарантират участието на младите хора при формулирането, изпълнението и отчитането на общинските политики за развитие на младежта.

  VІ. ДЕЙНОСТИ В ИЗПЪЛНЕНИЕ НА ГОДИШНИЯ ПЛАН ЗА МЛАДЕЖТА 2016 г.

	№
	Инициативи, дейности
	Необходими финансови средства в лева

	І.
	УЧАСТИЕ НА МЛАДИТЕ ХОРА В ОБЩЕСТВЕНИЯ ЖИВОТ НА ОБЩИНАТА
	

	1.
	Стимулиране на разработването и  реализирането на проекти  и програми от младежки НПО, като се осигурява партньорство на община  Черноочене
	Предоставяне на материално техническа база/ зала, компютър, размножителна техника и др./

	2.
	Подпомагане на младежите от общината по подходящ начин при разработването и реализирането на проекти и програми /срещи, дискусии, кръгли маси , обучени и др./

Популяризиране на доброволчеството.
	350лв.

	3.
	Подпомагане на младежки инициативи свързани с отбелязването на:

-09 май – Ден на Европа

-12 август – Международен ден на младежта

-08 ноември – Европейски ден на младежта и др.
	350 лв.

	4.
	Стимулиране и подпомагане участието на млади хора в т.ч. и млади хора в неравностойно положение в художествената самодейност. Да се подкрепят желанията и  възможностите за участие в общински, регионални, национални, международни прояви, конкурси, фестивали и други мероприятия.
	500 лв.

	ІІ.
	СПОРТ И ОРГАНИЗИРАНЕ НА СВОБОДНОТО ВРЕМЕ
	

	1.
	Създаване на условия за системни спортни занимания на деца и младежи в свободното време


	Предоставяне на материално техническа база/ зала, спортни площадки и др./

	2.
	Организиране на спортни игри и състезания с младежи в рамките на панаирните дни на с.Черноочене
	700 лв.

	3.
	Организиране на младежки увеселения 
	500лв.

	4.
	Участие на младежи от общината в общински, национални и международни турнири
	1000 лв.

	
	ОБЩА СУМА
	3400 лв.


АЙДЪН ОСМАН
КМЕТ НА ОБЩИНА ЧЕРНООЧЕНЕ

………………………………………….

